એનડીટીવી ઇન્ડિયા ચેનલના ‘રફતાર’ કાર્યક્રમના એન્કર ક્રાંતિ સંભવએ 23 એપ્રિલ 2016ના રોજ પ્રસારિત એપિસોડમાં ‘નાવી’નો પ્રથમ પરિચય કરાવ્યો / જૂઓ લિન્ક – https://www.youtube.com/watch?v=7Iv7GeV0M7A ત્યારથી હું તેના અમદાવાદ પ્રવેશની રાહ જોતો હતો. પત્ની માટે ‘એક્ટિવા’ સ્કૂટરેટની ખરીદીથી મિત્ર બનેલા હોન્ડા કંપનીના અમદાવાદના ડિલર યુનિવર્સલ હોન્ડાના યુવાન માલિક – સંચાલક કૌશિક શાહને / Kaushik Shah / https://www.facebook.com/kaushik.shah.104 વાહનના આગમન બાબતે પૂછપરછ કરી. તેમનો ‘હા, શૉ-રૂમમાં આવી ગયું છે’ જવાબ સાંભળીને અરધા કલાક – કલાકના ટેસ્ટ-ડ્રાઇવ માટે વાત કરી. તેમનો જવાબ હતો કે અડધો કલાક માટે નહીં એક અઠવાડિયાની રાઇડ માટે લઈ જાઓ. તો જ ‘નાવી’ને જાણી શકશો.